PARANTUMISKOULU Köyryselkäisen naisen paraneminen
Hei. Tämä on Parantumiskoulu - ja minä olen pastori Jaanus Ringmäe.
Olen käsitellyt kertomuksia, joissa Jeesus parantaa sairaita.
Raamatussa niitä riittää meille tutkittavaksi useammankin kerran.
Kertomuksista voit oppia, mitä ihmiset tekivät parantuakseen, -
ja samalla sen, mitä Jeesus opetti heille parantamisen yhteydessä.
Tämä on sinullekin tärkeätä, jotta myös sinä saisit kokea ihmeen.
Tänään paneudumme köyryselkäisen naisen paranemiseen.
KÖYRYSELKÄISEN NAISEN PARANEMINEN
Tarina naisesta löytyy kohdasta Luuk. 13:10-17 ja se kuuluu näin: -
"Jeesus oli sapattina eräässä synagogassa opettamassa.
Siellä oli nainen, jota kahdeksantoista vuotta oli vaivannut sairauden henki.
Hänen selkänsä oli pahasti köyryssä, -
eikä hän kyennyt suoristamaan itseään...
Jeesus kutsui hänet luokseen ja sanoi: "Nainen, olet päässyt vaivastasi."
Ja heti hän oikaisi itsensä suoraksi ja ylisti Jumalaa.
Kun synagogan esimies näki, että Jeesus paransi sairaan sapattina, -
hän suutuksissaan sanoi paikalla oleville:
"Viikossa on kuusi päivää työtä varten, -
tulkaa silloin parannettaviksi älkääkä sapattina."
Herra vastasi: "Te tekopyhät! Jokainen teistä kyllä päästää sapattina -
härkänsä tai aasinsa kytkyestä ja vie sen juomaan.
Tätä Abrahamin tytärtä on Saatana pitänyt siteissään -
jo kahdeksantoista vuotta.
Eikö häntä olisi saanut päästää vapaaksi sapatinpäivänä?"
Jeesuksen vastauksen kuullessaan ...vastustajansa olivat häpeissään, -
mutta kansa iloitsi kaikista ihmeteltävistä teoista, joita hän teki."
Etsitään tarinasta ne seikat, jotka vaikuttivat naisen parantumiseen.
Ihan ensin voimme todeta, että taas kerran Jeesus oli opettamassa.
Eli ensimmäisenä periaatteena voimme nostaa esiin opettamisen.
JEESUS OPETTI
Nostan esiin Jeesuksen opetustyön, sillä usko tulee kuulemisesta, -
ja siksi meidän tulee lakkaamatta kuunnella opetusta Jumalan Sanasta.
Tämän Parantumiskoulukin tehtävä on jakaa ihmisille opetusta, jotta -
he voisivat kuulla Jumalan Sanaa, ottaa sen vastaan ja parantua.
Luuk. 5:15 sanoo: "Jeesuksesta puhuttiin kuitenkin yhä laajemmalti, -
ja ihmisiä kokoontui sankoin joukoin kuulemaan häntä -
ja hakemaan parannusta tauteihinsa."
Ihmiset tulivat paikalle erityisesti kuullakseen Jumalan Sanaa -
ja parantuakseen sen jälkeen.
Eli kuuleminen oli tärkeydessä ensimmäisenä, paraneminen toisena.
Ensin tulee siis kuulla. Siitä seuraa usko ja sitten parantuminen.
Seuraava selkeästi esille tuotu asia tässä luvussa on se, -
että naisen sairaus oli saatanasta peräisin. Moni voi ihmetellä tätä.
Mutta tosiasiassa tämä on erittäin oleellinen yksityiskohta.
Luuk. 13:11 "Siellä oli nainen, jota kahdeksantoista vuotta -
oli vaivannut sairauden henki. " Ja myöhemmässä jakeessa: -
"Tätä Abrahamin tytärtä on Saatana pitänyt siteissään jo 18 vuotta.
Eikö häntä olisi saanut päästää vapaaksi sapatinpäivänä?"
Muistakaamme, että emme ole saaneet sairauksia lahjana Jumalalta.
Tätä maailmaa ympäröivät sairaudet ovat Saatanan aikaansaannosta.
Se ei silti tarkoita, että kaikissa sairaissa olisi paha henki.
Mutta sairaudet eivät johdu Jumalan tahdosta - Hän ei niitä halunnut!
Kun Jumala alussa loi ihmisen, sanoi Hän kaiken olevan hyvää.
Eli sairauksia ei ollut, mutta syntiinlankeemuksen seurauksena -
Saatana pääsi aiheuttamaan sairauksia ja muita ongelmia.
Pidetään siis mielessä, että Jumala ei aiheuta sairauksiamme.
Asiaa vahvistaa Ap.t. 10:38.
"Te olette kuulleet Jeesuksesta, nasaretilaisesta, jonka Jumala voiteli -
Pyhällä Hengellä ja voimalla. Hän kulki ympäri maata, teki hyvää ja -
paransi kaikki jotka olivat joutuneet Paholaisen valtaan, -
sillä Jumala oli hänen kanssaan."
Yhdellä puolella näemme parantumisia ja Jumalan, -
toisella puolella näemme sairauksia ja Saatanan.
Jumala ja Jeesus ovat parantajia, -
Saatana aiheuttaa sairauksia joko suoraan tai epäsuorasti.
Se ei silti tarkoita, että sairaan kehossa asuisi paha henki.
Mutta voimme tästä nähdä Saatanan olevan sairauksien takana.
SAATANA ON SAIRAUKSIEN TAKANA
Näemme naisen olleen sairas jo 18 vuoden ajan.
Paholaisen toimesta nainen ei pystynyt edes suoristautumaan.
Seuraava tässä ilmenevä asia on mielenkiintoinen, -
joten luen uudesti Luuk. 13:12-13.
"Nähdessään hänet Jeesus kutsui hänet luokseen ja sanoi: -
"Nainen, olet päässyt vaivastasi."
Hän pani kätensä naisen päälle, -
ja heti tämä oikaisi selkänsä ja ylisti Jumalaa."
Kirjoitan ylös lauseen "Nainen, olet päässyt vaivastasi."
NAINEN, OLET PÄÄSSYT VAIVASTASI
Kannattaa kiinnittää huomio Jumalan Sanan jokaiseen yksityiskohtaan.
Välillä ihmiset eivät huomaa tässä olevaa, oleellista yksityiskohtaa.
Kuvitellaan näkevämme Jeesusta lähestyvä, köyryselkäinen nainen.
Tultuaan selkä köyryssä Jeesuksen luo, Jeesus sanoo hänelle: -
"Nainen, olet päässyt vaivastasi."
Jeesus sanoo näin, vaikka nainen on edelleenkin köyryssä.
Eli inhimillisesti ajatellen tässä on selvä ristiriita.
Jeesus ei sano, että "pääset vaivastasi", vaan "olet päässyt.."
Kyseessä ei ole Raamatussa oleva virhe, vaan näin asia on!
Nainen on köyryssä, ja Jeesus sanoo hänen JO päässeen vaivastaan.
Jo aiemmin olemme tutustuneet Raamatun lukuihin, joissa Jumala -
puhuu näkymättömistä asioista kuin ne olisivat käsin kosketeltavia.
"...hänen haavojensa hinnalla me olemme parantuneet" (Jes. 53:5) -
eli tämäkin Raamatun jae tarkoittaa JO toteutunutta parantumista.
Tässä Jeesus sanoo naisen olevan jo parantunut, vaikkei se vielä näy.
Hän ei puhu omiaan, vaan kyse on Jumalan lainmukaisuudesta.
Jumalan lain mukaan Jeesus on kantanut meidänkin sairautemme, -
joten myös me voimme sanoa päässeemme vaivoistamme.
Ihmettelet ehkä, kuinka voit niin sanoa vaikka särky on tallella...
Jeesus sanoi naisen parantuneen, vaikka selkä oli vielä köyryssä.
Miksi? Siksi, että Jumala näkee uskossa paljon pidemmälle kuin me.
Usko kertoo siitä, minkä se haluaa toteutuvan, vaikkei se vielä näy.
Jeesus siis sanoi "Nainen, olet päässyt vaivastasi."
"Hän pani kätensä naisen päälle, -
ja heti tämä oikaisi selkänsä ja ylisti Jumalaa."
Näemme tästä, että nainen uskoi mitä Jeesus sanoi.
Hänen tilanteestaan tervehtyneet ihmiset kulkevat selkä suorana, -
ja niin hänkin halusi tehdä. Kun Jeesus laittoi kätensä -
naisen päälle, tämä päätti uskoa ja niin hän oikaisi selkänsä heti!
Kiitos Jumalan Voiman ja Sanan, nainen pystyi suoristamaan itsensä.
Jumala puhuu usein näkymättömistä asioista kuin jo näkyvistä.
Hyvänä esimerkkinä tästä on Roomalaiskirjeen 4. luku, -
jossa puhutaan Jumalasta ja Hänen tavastaan ajatella juuri näin.
Jeesus sanoo: "Nainen, olet päässyt vaivastasi", ja siksi myös me -
voimme sanoa "Jeesuksen haavojen hinnalla OLEMME parantuneet".
Näin voit sanoa vaikka särkee tai tunnet itsesi sairaaksi, sillä -
tämä on Jumalan Sanaa, johon voit uskoa ja josta voit aina kiittää.
Välillä ihmisten oma ymmärrys voi estää tarttumasta tähän, mutta -
Jumala haluaa meidän olevan terveitä ja uskovan Hänen Sanaansa.
Mainitsin jo naisen toimineen uskoen Jeesuksen sanoihin.
NAINEN TOIMI USKOSSA
Eli nainen toimi uskoen siihen, mitä Jeesus oli sanonut, ja -
siten meidänkin tulisi tehdä. Eli mitä nainen siis teki?
Hän oikaisi selkänsä, jota hän ei aiemmin pystynyt tekemään.
Hän päätti uskossa tehdä sen, mikä tätä ennen tuntui mahdottomalta.
Välillä ihmiset sekoittavat uskon ja kokeilemisen toisiinsa.
Olen rukoillut, että jotkut ihmiset saisivat sisäänsä Jumalan Voiman.
Sitten pyysin tekemään jotain, mikä oli aiemmin ollut mahdotonta.
He sanoivat "voinhan kokeilla", "vielä särkee", "en voi liikkua"...
Ihmisen ei tule kokeilla, vaan uskoa Jumalalta saatuun lahjaan.
Ymmärrät naisen toimineen uskottuaan Jeesuksen sanoihin: -
"...olet päässyt vaivastasi." Ja vaivoistaan päässeet ihmiset -
voivat suoristaa selkänsä, joten niin päätti tämä nainenkin tehdä.
Jatketaan lukua eteen päin.
Voimme heti nähdä, ettei naisen parantuminen miellyttänyt kaikkia.
Ihmisten parantuminen on Jumalalle joidenkin perinteitä tärkeämpää.
Kirjataan tämä ylös ja katsotaan...
PARANTUMINEN ON TÄRKEÄMPÄÄ KUIN PERINTEET
Jumala pitää ihmisten paranemista perinteitä oleellisempana asiana.
Tässä luvussa sen voi hyvin nähdä.
Luen jakeesta 14 eteenpäin: -
"Kun synagogan esimies näki, että Jeesus paransi sairaan sapattina, -
hän suutuksissaan sanoi paikalla oleville: "Viikossa on kuusi päivää -
työtä varten, tulkaa silloin parannettaviksi älkääkä sapattina."
Herra vastasi: 'Te tekopyhät! Jokainen teistä kyllä päästää -
sapattina härkänsä tai aasinsa kytkyestä ja vie sen juomaan.' "
Olen usein huomannut asian, jota esiintyi Jeesuksenkin aikana, eli -
paraneminen voi aiheuttaa myös harmia.
"Väärin parantunut" tms...
Tässäkin synagogan esimies harmistui jonkun parantamisesta, -
koska se tapahtui hänen mielestään väärällä tavalla.
Hänen ajatteli, ettei parantaminen ollut pyhäpäivänä sopivaa.
Tai kun tarkkoja ollaan, hän puhui sapatista...
Hän piti siihen asti noudatettuja perinteitä kaikkein tärkeimpinä.
Jeesukselle tärkeintä oli ihmisten auttaminen ja parantaminen.
Meidänkin pitäisi pohtia, pidämmekö omia käsityksiämme ja tapojamme -
tärkeämpänä kuin sitä, että ihmiset saavat srk:ssa apua ja paranevat.
Jeesus esittää mielenkiintoisen vertauskuvan siitä, -
että meidän parantumisemme on Jumalalle yhtä tärkeätä kuin se, -
että meillä joka päivä on myös jotakin juotavaa.
Tiedäthän, että ihmisen on joka päivä saatava juotavaa nestettä.
Juotava on joka päivä - ja jopa silloinkin, kun muuten paastotaan.
Ihminen ei voi olla juomatta kovinkaan pitkää aikaa.
Vertaus kertoo, kuinka tärkeä asia parantumisemme Jumalalle onkaan!
Hänelle on ykkösasia, että Hänen lapsensa ja kansansa paranevat.
Jumala haluaa tarjota parantumisen meille kaikille joka ikinen päivä.
Tämän Jeesus tässä kertoo, joten älä anna -
muiden ihmisten mielipiteiden estää itseäsi, vaan usko Jumalan Sanaan!
Nyt siirryn seuraavaan periaatteeseen.
Tähän naiseen liittyen Jeesus tuo esiin mielenkiintoisen seikan, -
sillä hän sanoo naisen olevan Abrahamin tytär.
Kirjaan ylös, että hänellä oli sopimus Jumalan kanssa.
HÄNELLÄ OLI SOPIMUS JUMALAN KANSSA
Hänellä oli siis sopimus Jumalan kanssa, mutta mitä se tarkoittaa?
Katsotaan, mitä Raamattu siitä sanoo kohdassa Luuk. 13:16.
"Tätä Abrahamin tytärtä on Saatana pitänyt siteissään -
jo kahdeksantoista vuotta.
Eikö häntä olisi saanut päästää vapaaksi sapatinpäivänä?"
Jeesus sanoi naisen olevan Abrahamin tytär.
Olet ehkä Raamattua tutkiessasi havainnut, -
että ihan suoraan Abrahamin tytär hän ei voinut olla.
Mutta hän oli Abrahamin sukua, eli juutalainen ja osa Jumalan kansaa, -
jolle kuului myös parantuminen.
Vanhassa Liitossa on monta viitettä siihen.
Raamattu kertoo, että kun Jumalan kansa eli Hänen käskyjensä -
ja lakiensa mukaan, Jumala toimi heidän parantajanaan, -
ja toimii vieläkin. 2. Moos. 15:26 kuuluu näin: -
"Herra sanoi: "Jos kuuntelet tarkasti, mitä minä puhun, -
ja teet sen, mikä on oikein minun silmissäni, -
jos muistat minun käskyni ja noudatat kaikkia minun lakejani,...
...Minä, Herra, olen sinun parantajasi."
Tästä näimme Jumalan lupaavan ja sopivan siitä, -
että Hän on heidän parantajansa.
Mekin olemme Abrahamin sukua, -
joten Jumala on myös meidän parantajamme.
Jos olet antanut elämäsi Jeesukselle, -
on sinullakin nyt sopimus Jumalan kanssa.
Sinulle kuuluu parantuminen kuten naiselle.
Tietyllä tapaa myös sinä olet Abrahamin tytär tai poika.
Jumala haluaa pelastaa sinut sairauden siteistä -
ihan jokaisena päivänä, jotta voisit tulla terveeksi.
Luuk. 13:17: "Jeesuksen vastauksen kuullessaan kaikki hänen -
vastustajansa olivat häpeissään, mutta kansa iloitsi -
kaikista ihmeteltävistä teoista, joita hän teki."
Kaikki periaatteet vievät meitä kohtaan, jossa Jumalan hyvyys, -
armo ja rakkaus aukeavat meille.
Jumalan Sanan kuuleminen tuo meille uskon.
Näemme, ettei Jumala ole sairastumisesi takana.
Näemme, kuinka Jeesus puhuu näkymättömistä asioista -
aivan kuin ne olisivat jo näkyviä. Hän sanoo naiselle: "Nainen, -
olet päässyt vaivastasi." Samoin voimme uskoa myös me!
Näemme, kuinka nainen heti toimii perustanaan usko, -
jonka hän on saanut kuullessaan Jumalan Sanaa ja Jeesusta.
Näemme taas senkin, kuinka joku harmistuu tästä kaikesta!
Eli synagogan esimies pahoittaa mielensä, koska parantuminen -
ei tapahtunutkaan juuri hänen ajatustensa mukaisesti.
Parantuminen tapahtui juuri siten, kuin Jumala oli päättänyt!
Jumalan tahto on joka päivä tarjota meille ratkaisuja, -
ja Hän haluaa olla parantajamme. Ja sinulla on sopimus Jumalan kanssa!
Sopimus sisältää sen, että Jeesus on lääkitsijäsi ja parantajasi.
Näin lähetyksen lopussa haluan myös sinun päätyvän siihen, -
että tartut Jumalan Sanasta kiinni.
Tartut kiinni tähän, mitä nyt opetin, -
jotta se ei jäisi pelkäksi opetukseksi, joka tuli joskus jossakin kuultua...
Tartu siihen ja sovella elämääsi, niin voit nähdä ihmeitä tapahtuvan!
Voitko sinä ottaa jonkin askeleen?
Tarinamme nainen ojensi selkänsä ja parani, koska hän alkoi toimia.
Uskon Jumalan puhuneen tänään sinulle, -
että sinäkin voit saada apua ja tulla terveeksi.
Jos olet tänään sairas - otamme Jumalan Sanan ja sovellamme sitä.
Sanan mukaan, he jotka uskovat, laittavat sairaiden päälle kädet, -
ja sairaat paranevat. Uskon, että sinäkin uskot Jumalaan!
Voit pitää omaa kättä päälläsi, koska minä en täältä käsin pysty.
Laita kätesi sille kohtaa kehoa jossa ongelmasi on, -
tai pane käsi keholle muuten - ja rukoile yhdessä kanssani.
Sillä hetkellä, kun panet käden päällesi, usko Jumalan Sanaan!
Hän haluaa, että paranet ja olet vapaa - se on Hänen toiveensa.
Aseta kätesi ja rukoile kanssani: Isä, kiitän Sinua, että Voimasi -
tekee työtä niiden ihmisten hyväksi, jotka seuraavat lähetystä.
Kiitän heidän ylitseen huokuvasta läheisyydestäsi, kun kädet ovat -
sairauksien, sydän- ja päänsärkyjen ja kaikkien ongelmien päällä, -
liikuntaelinten ja muiden päällä. Jeesuksen nimessä, -
anna kaikkien sairauksien kadota ja kaikkien kehojen uudistua!
Isä näytä heille armosi, hyvyytesi, anteliaisuutesi ja voimasi!
Anna kunniasi kirkkauden koskettaa heitä. Kiitos siitä, Isä.
Kiitos Isä kaikista muutoksista, parantumisista ja ihmeistä, -
jotka syntyvät näiden ihmisten elämässä juuri nyt! Kiitos Isä.
Yhdessä asiassa haluan sinua vielä rohkaista.
Rukoiltuasi tämän rukouksen, Jumalan Voima on nyt kehossasi, -
jossa se tekee työtään. Edellisessä jaksossa puhuin 10 pitalisesta, -
jotka paranivat matkalla. He eivät nähneet muutosta ehkä heti, -
mutta uskoen Jumalan Sanaan ja toimien sen mukaan, -
he näkivät ihmeen tapahtuvan.
Sinun puolestasi on nyt rukoiltu, joten kiitä Jumalaa siitä, -
että Hänen Voimansa tekee sinussa työtään.
Ihan kuten Jeesus puhui naiselle, sinäkin voit sanoa: -
Isä, kiitos että olen päässyt vaivastani. Kaikki se, -
mitä puhuit naiselle, koskee myös minua. Olen parantunut ja terve!
Se ei ole teennäistä eikä kuvittelua, vaan Jumalan Sanaa.
Voit rohkeasti puhua Jumalalle ja kiittää Häntä siitä, sillä -
Jumala on parantajasi. Siunausta ja kaikkea hyvää sinulle!
Tallinnan Hoosianna-seurakunnan parantumiskoulu
Suomennos: Irene Tarkka